اتیوپی حکومتی‌نین یاری‌سی قادین‌لارا تحویل وئریلدیک‌دن سونرا تاریخینده ایلک دفعه پرزیدنت وظیفه‌سینی ده بیر قادین قازاندی.
اتیوپی فدرال مجلیسی و خالق‌لارین نماینده‌لری مجلیسی پایتاخت آدیس آبابادا تشکیل ائتدیگی ایجلاسدا 5 ایلدیر پرزیدنت وظیفه‌سینی ایجرا ائدن مولاتو تِشُم‌ین ایستعفاسینی قبول ائده‌رک یئرینه یئکدیل‌لیکله تجروبه‌لی دیپلومات سهله ورک زیوده نی تعیین ائتدی.
ژوئن آیین‌دان بو یانا بیرلشمیش میللت‌لر تشکیلاتی‌نین (بمت) باش کاتیب‌لیگی‌نین افریقا بیرلیگی عذره خصوصی تمثیلچی‌سی وظیفه‌سینی ایجرا ائدن زیوده ی اؤلکه‌سی اتیوپی-نین ایلک قادین پرزیدنتی اولدو.
بمت-دن اول سهله ورک زیودی سنگال، جیبوتی و فرانسادا سفیر اولا‌راق چالیشیب.
قئید ائدک کی، اتیوپی-نین باش ناظیری آبی احمد تخمینن بیر هفته اول آچیقلادیغی یئنی ناظیرلر کابینه سینده آدلارین یاری‌سینی قادین‌لارا حواله ائدیب.
اتیوپی-ده سیمبولیک اهمیته مالیک اولان پرزیدنت هر 6 ایلده بیر دفعه اؤلکه پارلامئنتی طرفین‌دن سئچیلیر.
